b'\n_START_ARTICLE_\nDifrakcin\xc4\x97s smail\xc4\x97s\n_START_PARAGRAPH_\nDifrakcin\xc4\x97s smail\xc4\x97s yra spygli\xc5\xb3 pavidalo linijos, prasidedan\xc4\x8dios ry\xc5\xa1ki\xc5\xb3 \xc5\xa1viesuli\xc5\xb3 atvaizduose, gaunamuose reflektoriniuose teleskopuose. Tai yra aberacijos (vaizdo i\xc5\xa1kraipymai), atsirandantys d\xc4\x97l \xc5\xa1viesos difrakcijos aplink strypelius, \xc4\xaftvirtinan\xc4\x8dius antrin\xc4\xaf veidrod\xc4\xaf. Teleskopuose refraktoriuose difrakcini\xc5\xb3 smaili\xc5\xb3 paprastai neb\xc5\xabna._NEWLINE_Daugelyje reflektori\xc5\xb3 antrinis veidrodis tvirtinamas teleskopo pagrindin\xc4\x97je optin\xc4\x97je a\xc5\xa1yje. Nepaisant to, kiek ploni antrin\xc4\xaf veidrod\xc4\xaf palaikantys strypeliai, aplink ry\xc5\xa1ki\xc5\xb3 \xc5\xa1viesuli\xc5\xb3 atvaizdus susiformuos \xc5\xa1vies\xc5\xabs spygliai._NEWLINE_Nors difrakcin\xc4\x97s smail\xc4\x97s yra nepageidaujamos profesionaliose astronomin\xc4\x97se nuotraukose, kai kurie astronomai m\xc4\x97g\xc4\x97jai specialiai modifikuoja savo teleskopus refraktorius, kad gaut\xc5\xb3 tradicin\xc4\x97s Betliejaus \xc5\xbevaig\xc5\xbed\xc4\x97s formos \xc5\xbevaig\xc5\xbed\xc5\xbei\xc5\xb3 atvaizdus. Difrakcin\xc4\x97s smail\xc4\x97s gali pad\xc4\x97ti fokusuojant \xc5\xa1viesos imtuvus.'